**Društvo ALUMNI diplomantov Oddelka za materiale in metalurgijo NTF, Univerze v Ljubljani**

**Ustanovljen dne**   
**23.10.2012**

Oddelek za materiale in metalurgijo (OMM) je dne **23.10.2012** ustanovil društvo ALUMNI –  društvo diplomantov Oddelka za materiale in metalurgijo Naravoslovnotehniške fakultete Univerze v Ljubljani.

Tradicija ohranjanja stikov med bivšimi diplomanti in našim oddelkom traja že vrsto let. Združevanje diplomantov oddelka OMM seveda ni namenjeno le obujanju spominov na študijska leta, ampak zagotavljanju poslovne in karierne povezanosti, deljenje dobrih praks med diplomanti, študenti in oddelkom OMM, hkrati pa predstavitev uspešnih posameznikov, ki s svojimi uspehi dvigujejo tudi ugled izobraževalne institucije v kateri so pridobili izobrazbo.

Z ustanovitvijo kluba ALUMNI želimo stkati trdno mrežo vezi med študenti, diplomanti in prijatelji oddelka OMM, njegove dejavnosti pa so:

- vzpostaviti in negovati povezanost in komunikacijo kot krepitev  vezi med diplomati vseh generacij,

- negovati pripadnost diplomantov šoli,

- aktivno sodelovanje pri razvoju metalurške stroke,

- promocija dosežkov članov društva,

- prispevati k večji prepoznavnosti diplomantov tako doma kot v tujini, v javnem in zasebnem sektorju,

- ustvarjati in spodbujati sodelovanje med člani ALUMNI društva, gospodarskimi subjekti in drugimi družbenimi institucijami,

- zagotoviti možnost za sodelovanje diplomantov pri razvijanju  novih izobraževalnih programov,

 -prispevati k osebnemu in strokovnemu razvoju posameznikov in organizacij,

- aktivno sodelovanje pri razvoju družbe,

- diplomantom omogočiti druženje in povezovanje.

Srečno!

**Vabimo vse diplomante metalurgije in materialov Oddelka za materiale in metalurgijo NTF ter diplomante njenih predhodnic, da se pridružite alumni klubu OMM.**

**Predstojnik OMM:**

red.prof.dr. Primož Mrvar

tel: 01 2000 447

e-mail: primoz.mrvar@omm.ntf.uni-lj.si

**e-mail društva:** alumni@omm.ntf.uni-lj.si